CELEX: 32016R1710
Language: hu
Date: 2016-09-27 00:00:00
Title: A Tanács (EU) 2016/1710 rendelete (2016. szeptember 27.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet módosításáról

27.9.2016   
            
            
               HU
            
            
               Az Európai Unió Hivatalos Lapja
            
            
               LI 259/1
            
         A TANÁCS (EU) 2016/1710 RENDELETE
   (2016. szeptember 27.)
   a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a 2001/931/KKBP közös álláspont (1) módosításáról szóló (KKBP) 2016/1711 tanácsi határozatra,
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 2580/2001/EK tanácsi rendelet (2) végrehajtja a 2001/931/KKBP közös álláspontot (3).
            
         
               (2)
            
            
               2016. szeptember 27-én a Tanács elfogadta a 2001/931/KKBP közös álláspont módosításáról szóló (KKBP) 2016/1711 határozatot. A (KKBP) 2016/1711 határozat felfüggeszti a „Fuerzas armadas revolucionarias de Colombia” – „FARC” („Kolumbiai Forradalmi Fegyveres Erők”) eszközeinek befagyasztására vonatkozó kötelezettség alkalmazását, valamint a pénzeszközöknek és gazdasági erőforrásoknak az említett szervezet rendelkezésére bocsátásának tilalmát.
            
         
               (3)
            
            
               Uniós szintű jogi szabályozásra van szükség, különösen annak a gazdasági szereplők által valamennyi tagállamban történő egységes alkalmazása biztosítása céljából.
            
         
               (4)
            
            
               A 2580/2001/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 2580/2001/EK rendelet a következőképpen módosul:
   A 2. cikk a következő bekezdéssel egészül ki:
   
      „(4)   Az (1) és (2) bekezdésben foglalt intézkedéseket fel kell függeszteni, amennyiben azok a »Fuerzas armadas revolucionarias de Colombia«-ra – »FARC« (»Kolumbiai Forradalmi Fegyveres Erők«) vonatkoznak.”.
   
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 27-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács (KKBP) 2016/1711 határozata (2016. szeptember 27.) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont módosításáról (lásd e Hivatalos Lap 3. oldalát).
   
      (2)  A Tanács 2580/2001/EK rendelete (2001. december 27.) a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről (HL L 344., 2001.12.28., 70. o.).
   
      (3)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).